Хьиндалазул бо

Хьи́ндалазул бо — авар боязул цояб, жиндир ракьги Хьиндаллъул цӀикӀкӀанисеб бутӀаялда, Авар гӀорккун расалъуда букӀараб. Эб кколаан Авариялъул бищун кӀудиял, чагӀиги гӀемерал боязул цояб; элъул центерги букӀана Онсоколо.

 География 

Хьиндалазул бодул ракь букӀана ГӀанди-гӀорул аххалъудаса Гъумеки-гӀорухъе щун, Хьиндаллъул аслияб бутӀаялда. ГӀорхьаби цурал рукӀана хьундехун НахъбакӀалъулгун, Таргъуялъул шамхаллъиялъулгун, Гендерил парсалккун, бакъбаккудехун Магьдилазул ханлъигун гин ГӀахъуща-Даргогун. 

Авариялъул боязулгун гӀурхъи букӀана бакъдехун рахъалда ГӀандаллъулгун, Жанисеб Авариялъулгун. БакътӀерхьудехун букӀана кӀкӀаралазул бодулгун, гьединго Бакълъулазул бодулгун гӀурхъи, ГӀанди-гӀорккун эххебе.

 ГӀуцӀи 
Хьиндалазул бо букӀана Авариялъул бищун чагӀи гӀемеразул цояб. Элъул гӀуцӀул рахъалъ руго батӀи-батӀиял баянал. Йогьан Гилденштетил баяназда рекъон, XVIII гӀасруялъул 30-абилел соназда, Хьиндалазул бодулӀе унеб букӀун буго 15 росу, XIX гӀасруялъул байбихьуде, гьеб бодул букӀун буго 18идаса цӀикӀкӀун росу, 1500 хъизангун, 1500 рагъухъан вакӀаризе кӀолел.Щербачев А.В. Описание Мехтулинского ханства, койсубулинских владений и ханства Аварского. Около 1830 г. // ИГЭД. гь. 245. Цогидал иццазда рекъон, XIX гӀасруялъул 30-40лел соназ, Хьиндалазул бо букӀана гӀуцӀун 19 росдадаса, 23,000 чи вугеб.Берже А. (1858) Материалы для описания Нагорного Дагестана // КК на 1859 г. Тифлис. гь. 253—287.

Росаби.

Балахьуни
БекьилӀ
БуцӀра
Генуб
ГьаракӀуни
ГӀашилтӀа
ГӀуркӀачӀи
Зирани
Игьали
ИнкӀвалитӀа
Къудукь
Могьохъ
МокӀсохъ
Онсоколо
Рихьуни
ХарачӀи
ХъахӀабросо
Хьаргаби
ХӀоцоб
Шагьада

 Ралагье гьединго 
Хьиндаллъи

 Референсал 

Категория:Авар боял
Категория:Хьиндаллъи